stanford-oval/wikipedia huggingface dataset:
Grace Under Pressure
Arvosteluja

Allmusic ()
Rolling Stone ()
Menestyminen listoilla > Albumi

| Vuosi | Lista | Sijoitus |
| --- | --- | --- |
| 1984 |  The Billboard 200 | 10 |
Aiheesta muualla

Power Windows - fanisivusto: Grace Under Pressure 2112.net. Arkistoitu 16.2.2008. (englanniksi)
Rush
| --- | --- |
Studioalbumit:  Rush  ·  Fly by Night  ·  Caress of Steel  ·  2112  ·  A Farewell to Kings  ·  Hemispheres  ·  Permanent Waves  ·  Moving Pictures  ·  Signals  ·  Grace Under Pressure  ·  Power Windows  ·  Hold Your Fire  ·  Presto  ·  Roll the Bones  ·  Counterparts  ·  Test for Echo  ·  Vapor Trails  ·  Snakes & Arrows  ·  Clockwork Angels
EP:t:  Feedback
Kokoelmat:  Archives  ·  Chronicles  ·  Retrospective I  ·  Retrospective II  ·  The Spirit of Radio: Greatest Hits 1974-1987  ·  Gold  ·  Retrospective 3
Konserttitallenteet:  All the World's a Stage  ·  Exit...Stage Left  ·  A Show of Hands  ·  Different Stages  ·  Rush in Rio  ·  R30: 30th Anniversary World Tour  ·  Snakes & Arrows Live
Videotallenteet:  Exit...Stage Left  ·  Grace Under Pressure Tour  ·  A Show of Hands  ·  Rush in Rio  ·  R30: 30th Anniversary World Tour  ·  Rush Replay X 3  ·  Snakes & Arrows Live  ·  Through the Camera Eye  ·  Chronicles
Muuta:  Diskografia
Friedrich von Gagern

Friedrich von Gagern (24. lokakuuta 1794 Weilburg, lähellä Mainzia – 20. huhtikuuta 1848 lähellä Kaldernia, Baden) oli saksalainen paroni ja kenraali, joka palveli pääosan urastaan Alankomaiden armeijassa. Hän kukisti huhtikuussa 1848 Badenissa niin sanotun Heckerin kansannousun, mutta sai itse surmansa ainoassa taistelussa.
Friedrich von Gagernin isä oli Napoleonin sotien ajan valtiomies Hans Christoph Ernst von Gagern ja hänen nuorempia veljiään olivat vallankumousvuoden 1848 näkyviin poliitikkoihin kuuluneet Heinrich ja Max von Gagern. Friedrich von Gagern palveli vuosina 1812–1814 Itävallan ja sen jälkeen Hollannin armeijassa taistellen Napoleonin joukkoja vastaan. Hän osallistui muun muassa Leipzigin ja Waterloon taisteluihin. Napoleonin sotien päätyttyä hän viimeisteli kesken jääneet opintonsa Heidelbergin yliopistossa ja liittyi Saksan yhdistymistä ajaneeseen Burschenschaft-opiskelijajärjestöön. Sen jälkeen hän palasi sotilasuralle Hollantiin. Gagernista tuli Hollannin armeijan esikuntapäällikkö, ja hän osallistui siinä ominaisuudessa vuosien 1830–1831 epäonnistuneeseen sotaretkeen Belgian takaisinvaltaamiseksi. Gagern toimi vuosina 1842–1844 Pohjois-Hollannin joukkojen komentajana, minkä jälkeen hänet lähetettiin tarkastusmatkalle Sundasaarille Hollannin Itä-Intiaan. Palattuaan maailman ympäri hänet nimitettiin 1847 Etelä-Hollannin joukkojen komentajaksi sekä Haagin kaupungin sotilaskuvernööriksi..
Vallankumouksen puhjettua keväällä 1848 Saksassa Gagern palasi kotimaahansa. Kysymättä lupaa Hollannin hallitukselta hän suostui huhtikuussa ryhtymään niin sanottua Heckerin kansannousua kukistamaan lähetettyjen Badenin armeijan joukkojen päälliköksi. Hän sai surmansa Kandernin lähellä käydyssä yhteenotossa yritettyään ensin suostutella Heckerin johtamat kapinalliset laskemaan vapaaehtoisesti aseensa. Gagernin joukot kuitenkin voittivat taistelun ja kansannousu päättyi siihen.
George Dole

George Stuart Dole (30. tammikuuta 1885 Ypsilanti, Michigan − 6. syyskuuta 1928 Winthrop, Maine) oli yhdysvaltalainen vapaapainija ja olympiavoittaja.
Dole voitti olympiakultaa 60,3 kilogramman painoluokassa vuoden 1908 Lontoon olympialaisissa. Samana vuonna hän voitti myös maansa mestaruuden. Dole opiskeli Yalen yliopistossa ja painimisen ohella harrasti, pienestä koostaan huolimatta, myös amerikkalaista jalkapalloa. Hän valmistui Yalesta taloustieteiden alalta. Myöhemmin hän toimi taloustieteiden professorina ja amerikkalaisen jalkapallon valmentajana. Hän kuoli melko nuorella iällä sydänvikojen takia.
Francisco Kröpfl

Francisco Kröpfl (26. helmikuuta 1931 Temesvár – 15. joulukuuta 2021 Palermo, Buenos Aires) oli argentiinalainen säveltäjä.
Kröpfl syntyi silloisella Unkarin (nykyisen Romanian) alueella, mutta muutti Argentiinaan 1-vuotiaana. Hän sai pianonsoiton opetusta 6-vuotiaasta sekä harmonian ja kontrapunktin opetusta 10-vuotiaasta asti. Hän teki varhaisesta saakka työtä jazzin parissa. Kiinnostus jazzia kohtaan osoittautui pysyväksi. Avantgardistiseen musiikkiin Kröpflin perehdytti Juan Carlos Paz. Hän tutustui myös Pierre Bouleziin, joka vaikutti vahvasti hänen myöhempään uraansa. Kröpfl itse vaikutti oleellisesti elektroakustisen musiikin kehitykseen Argentiinassa. Musiikkikriitikko Federico Monjeau luonnehtikin häntä "elektroakustisen musiikin patriarkaksi". Hän perusti musiikkialan instituutioita, joihin kuuluvat Federación Argentina de Música Electrocústica ja Estudio de Fonología Musical. Lisäksi Kröpfl työskenteli opettajana Buenos Airesin yliopistossa ja opetti lukuisia yksityisoppilaita. Hän kehitti itse omat sävellyksen ja musiikkianalyysin metodologiansa.
Kröpfl ei koskaan jättänyt akustisen musiikin säveltämistäkään vaan laati myös orkesteri- ja kamarimusiikkiteoksia sekä oopperoita. Hän oli kiinnostunut audiovisuaalisuudesta ja teki poikkitaiteellista yhteistyötä muiden muassa Ricardo Aronovichin ja Aldo Persanon kanssa. Gustavo Beytelmannin kanssa hän sävelsi musiikin elokuvaan Quebracho. Kröpfl kuoli kotonaan 90 vuoden iässä.
Aiheesta muualla

Francisco Kröpfl Internet Movie Databasessa. (englanniksi)
George Dodo

George Dodo (17. huhtikuuta 1956 – 8. heinäkuuta 2022) oli nigerialainen roomalaiskatolinen piispa. Hänet vihittiin papiksi 18. kesäkuuta 1983 ja nimitettiin Zarian hiippakunnan piispaksi 5. joulukuuta 2000. Piispaksi vihkiminen seurasi 3. maaliskuuta 2001. Pääkonsekraattorina toimi Osvaldo Padilla, jota avustivat Peter Yariyok Jatau ja Ignatius Ayau Kaigama.
Great Basinin kansallispuisto

| --- | --- |
Sijainti:  Nevada, Yhdysvallat
Lähin kaupunki:  Ely, Nevada
Pinta-ala:  312,3 km²
| --- | --- |
Nimi alkuperäiskielellä:  Great Basin National Park 
Tyyppi:  Yhdysvaltain kansallispuisto, kansallispuisto 
Perustettu:  1986
Luokitus:  International Dark Sky Park (d) (2016) 
Kävijämäärä:  79 944 (2004)
Hallinto:  National Park Service
muokkaa - muokkaa wikitekstiä - muokkaa Wikidataa
Great Basinin kansallispuisto (engl. Great Basin National Park) on Yhdysvaltojen Nevadan osavaltiossa sijaitseva kansallispuisto. Se julistettiin kansalliseksi suojelumonumentiksi 24. tammikuuta vuonna 1922 ja kohotettiin kansallispuiston asemaan 27. lokakuuta vuonna 1986. Great Basinin kansallispuisto sai nimensä samannimisen, Kalliovuorten ja Sierra Nevadan välissä sijaitsevan ylätasangon mukaan. Puiston 312,3 neliökilometrin laajuista alaa hallinnoi Yhdysvaltain muiden kansallispuistojen tapaan maan National Park Service.
Puisto on kuuluisa vanhoista vihnemäntymetsistään ja Lehman-luolastostaan Nevadan toiseksi korkeimman huipun Wheeler Peakin pohjalla. Luolia suojeltiin alun perin suojelumonumenttina, mutta yhdistettiin lopulta paljon suuremmaksi kansallispuistoksi.
Great Basinin kansallispuisto.
Aiheesta muualla

Kuvia tai muita tiedostoja aiheesta Great Basinin kansallispuisto Wikimedia Commonsissa
Viralliset sivut
Yhdysvaltain kansallispuistot
Acadia
American Samoa
Arches
Badlands
Big Bend
Biscayne
Black Canyon of the Gunnison
Bryce Canyon
Canyonlands
Capitol Reef
Carlsbad Caverns
Channel Islands
Congaree
Crater Lake
Cuyahoga Valley
Death Valley
Denali
Dry Tortugas
Everglades
Gates of the Arctic
Glacier
Glacier Bay
Grand Canyon
Grand Teton
Great Basin
Great Sand Dunes
Great Smoky Mountains
Guadalupe Mountains
Haleakalā
Hawaii Volcanoes
Hot Springs
Isle Royale
Joshua Tree
Katmai
Kenai Fjords
Kings Canyon
Kobuk Valley
Lake Clark
Lassen Volcanic
Mammoth Cave
Mesa Verde
Mount Rainier
North Cascades
Olympic
Petrified Forest
Pinnacles
Redwood
Rocky Mountain
Saguaro
Sequoia
Shenandoah
Theodore Roosevelt
Virgin Islands
Voyageurs
Wind Cave
Wrangell-St. Elias
Yellowstone
Yosemite
Zion
Global gaming 555

| Global Gaming |
| --- | --- |
Yritysmuoto:  pörssiyhtiö
Perustettu:  2009
Kotipaikka:  Malmö, Malta, Tallinna
Toimiala:  Online-pelaaminen
Tuotteet:  Kasino, Pelit, Pöytäpelit, Jackpotit
Kotisivu:  GlobalGaming.com
Infobox OKNimi-testi OK: 
Global Gaming on ruotsalainen rahapeliyhtiö, joka tarjoaa useita erilaisia nettipelituotteita, mukaanlukien nettipokeri, pöytäpelit sekä live-kasinopelit useille kansainvälisille markkinoille.
Global Gamingin päätoimisto sijaitsee Malmössä, Ruotsissa, ja heillä on toimisto myös Maltalla ja Tallinnassa. Yritys käy kauppaa Nasdaq First North Premier -listalla Tukholman pörssissä nimellä Global Gaming 555 AB.
Global Gaming perustettiin vuonna 2009.
Lisenssit

Global Gaming operoi lisenssi No. 1668/JAZ alla, joka on myönnetty sen tytäryhtiölle ELEC GAMES N.V. Curacao eGamingin toimesta, joka on valtuutettu ja säännelty Curacaon hallituksen toimesta.
Lokakuussa 2017 Global Gaming tiedotti, että he tulevat julkaisemaan IPO:n myöhemmin saman kuukauden aikana tarkoituksenaan tukea heidän B2C-tuotteidensa jatkuvaa kasvua.
Heinäkuussa 2018 Global Gamingille myönnettiin lisenssi Viron säännellyillä markkinoilla operoimiseen. EMTA (Estonian Tax and Customs Board) myönsi Global Gamingin tytäryhtiölle Safe Ent Ltd:lle lisenssin Ninja Casinolle sen jälkeen, kun he antoivat hyväksyntänsä yrityksen PayNPlay-palvelulle.
Brändit

Global Gaming 555 AB omistaa ja operoi useita nettisivustoja tytäryhtiöidensä kautta Ruotsissa, Maltalla ja Virossa. Yrityksen päätuotteet ovat:
Brändit > Ninja Casino

Ninja Casino julkaistiin vuonna 2016 ja se on Global Gamingin johtava brändi.
Brändit > SpelLandet

SpelLandet julkaistiin huhtikuussa 2018 ja se on Global Gamingin uusin brändi. SpelLandet käyttää samaa PayNPlay-teknologiaa kuin Ninja Casino.
Brändit > Viking Slots

Viking Slots on nettikasino, joka on suunnattu suomalaisille, ruotsalaisille, norjalaisille ja englantilaisille asiakkaille.
Viking Slotsin pelejä operoi Aspire Global International LTD.
Palkinnot

2017 - eGaming Review (EGR) Nordic Awards: In-house innovation
2017 - eGaming Review (EGR) Operator, Marketing & Innovation Awards: Innovative start-up
2018 - (Ehdolla) eGaming Review (EGR) Nordic Awards: Casino Operator, Marketing Campaign and Nordics Operator
Sponsorit

Kesäkuussa 2018 Global Gaming ilmoitti sponsorointisopimuksestaan Formula 1 -kuljettaja Mika Salon kanssa.
Gangsta Rap Made Me Do It

| ”Gangsta Rap Made Me Do It” Ice Cube |
| --- | --- | --- |

Singlen tiedot
 Albumilta: Raw Footage
 Julkaistu: 3. tammikuuta 2008
 Formaatti: CDS, digitaalinen lataus
 Tekijä(t): O'Shea Jackson
 Tuottaja(t): Vaushaun "Maestro" Brooks
 Tyylilaji: hip hop
 Kesto: 04.45
 Levy-yhtiö: Lench Mob
Ice Cuben muut singlet
| ”You Gotta Lotta That” 2007 | ”Gangsta Rap Made Me Do It” 2008 | ”Do Ya Thang” 2008 |
"Gangsta Rap Made Me Do It" on ensimmäinen single Ice Cuben Raw Footage -albumilta. Single julkaistiin musiikkivideon kanssa hänen MySpace-sivullaan 3. tammikuuta 2008. Westside Connectionin jäsenet vierailevat kappaleen videolla. Kappaleessa puhutaan siitä, että gangsta rapia syytetään usein rikoksista.
Aiheesta muualla

Gangsta Rap Made Me Do It sivulla xxlmag.com (Arkistoitu – Internet Archive)
http://www.ballerstatus.com/article/video/2008/01/3817/ (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gangsta Rap Made Me Do It
Käännös suomeksi
Grand Prix World Championship

Grand Prix World Championship, joka usein lyhennetään GPWC,  oli autourheilusarja, jota suunniteltiin perustettavaksi F1:n kilpailijaksi. GPWC:n taustalla oli GPWC Holdings -niminen ryhmittymä, johon kuului viisi suurta F1-valmistajaa: Mercedes-Benz, BMW, Renault, Honda ja Toyota.
Ryhmittymän tarkoitus oli neuvotella Bernie Ecclestonen kanssa tallien kannalta suotuisampi ns. Concorde-sopimus, joka määrittelee muun muassa TV-tulojen jaon. Jos tallit eivät saisi mitä haluavat, vaihtoehtona oli kilpailevan sarjan GPWC:n perustaminen. GPWC oli alun perin tarkoitus aloittaa jo vuonna 2004, mutta se viivästyi. Kun Scuderia Ferrari solmi Ecclestonen kanssa Concorde-jatkosopimuksen tammikuussa 2005, alkoi GPWC:n perustaminen näyttää entistä epätodennäköisemmältä.
GPWC-holdingsin seuraajaksi perustettiin Grand Prix Manufacturers Association eli GPMA, johon kuuluivat BMW Group (BMW Sauber), Mercedes-Benz (Team McLaren) ja Honda (Honda F1). Toyota erosi ryhmittymästä elokuussa vuonna 2006 ja Renault helmikuussa vuonna 2007.
HMS Ashanti (F51)

| HMS Ashanti |
| --- | --- |
 HMS Ashanti

Aluksen vaiheet
Rakentaja:  William Denny and Brothers, Dumbarton
Kölinlasku:  23. marraskuuta 1936
Laskettu vesille:  5. marraskuuta 1937
Palveluskäyttöön:  21. joulukuuta 1938
Loppuvaihe:  romutettu 1949
Tekniset tiedot
Uppouma:  1 850 t (standardi) 2 520 t (max)
Pituus:  115 m
Leveys:  11,1 m
Syväys:  2,7 m
Koneteho:  44 000 hv
Nopeus:  36 solmua (67 km/h)
Miehistöä:  190
Aseistus
Aseistus:  8 × QF 4,7" Mk XII -tykkiä kaksiputkisina CP Mk XIX -asennuksina 4 × QF 2 naulan ilmatorjuntatykki neliputkisena Mk VII -asennuksena 2 × nelipiippuista Vickers .50" Mk II -ilmatorjuntakonekivääriä 4 × 21" (533 mm) torpedoputkea 2 × syvyyspomminheitintä
HMS Ashanti (viirinumerot L51 8.-12.1938, F51 1.1939-syksy 1940 ja G51 syksy 1940 - 4.1949) oli Britannian kuninkaallisen laivaston Tribal-luokan hävittäjä toisessa maailmansodassa.
Valmistus

Alus tilattiin 19. kesäkuuta 1936 vuoden 1935 laivasto-ohjelmassa William Denny and Brothersilta Dumbartonista, missä köli laskettiin 23. marraskuuta 1936. Alus laskettiin vesille 5. marraskuuta 1937 ja valmistui vasta 21. joulukuuta 1938 tykkitornien toimitusvaikeuksien vuoksi. Aluksen koeajot kuitenkin suoritettiin elokuussa, vaikka tykkitornit eivät vielä olleetkaan paikoillaan. Aluksen hinta oli 340 770 puntaa ilman Amiraliteetin toimittamia ase- ja viestijärjestelmiä.
Palvelus

Palvelukseen otettaessa alus liitettiin Kotilaivaston 2. Tribal-hävittäjälaivueeseen, jossa alus aloitti koulutuksensa. Alus saapui 27. helmikuuta 1939 Takoradiin Kultarannikolle, jossa se esiteltiin ashanti-heimon päällikölle ja vanhimmille, jotka luovuttivat alukselle hopeisen kellon ja kultaisen kilven. Laivaston komentaja lupasi, että lahjat pysyvät aluksella sen palveluksessa oloajan. Alus lähti 9. maaliskuuta Takoradista Gibraltarille, jossa se liittyi Kotilaivastoon. Osasto siirtyi Välimerelle, jossa se osallistui Välimeren laivaston kanssa sotaharjoitukseen. Harjoituksen päätyttyä huhtikuussa alus palasi Chathamiin, jossa sen miehistö päästettiin lomalle. Laivueen nimi muutettiin 6. hävittäjälaivueeksi.
Alus oli 3.-8. toukokuuta laivastovierailulla Cherbourgissa. Alus osallistui 1.-4. kesäkuuta sukellusvene HMS Thetiksen pelastusoperaatioon, jonka epäonnistuessa 99 sukellusveneen miehistönjäsentä sai surmansa. Se osallistui laivaston mukana koulutukseen sodan alkuun saakka.
Päälliköt

Aluksen päälliköinä olivat:
William Gronow Davis (29. marraskuuta 1938 – 9. marraskuuta 1940)
Richard George Onslow (1. kesäkuuta 1941 – 13. joulukuuta 1942)
John Richard Barnes (13. joulukuuta 1942 – 19. elokuuta 1944)
Cuthbert Richard Purse, DSC (19. elokuuta 1944 – 25. kesäkuuta 1945)
Aiheesta muualla

Wikimedia Commonsissa on kuvia tai muita tiedostoja aiheesta .
uboat.net HMS Ashanti(englanniksi)
Tribal-luokan hävittäjät
Eurovision laulukilpailu 2021

| Eurovision laulukilpailu 2021 ”Open Up”   (”Avaudu”) |
| --- | --- |


Päivämäärät
1. semifinaali:  18. toukokuuta 2021
2. semifinaali:  20. toukokuuta 2021
Finaali:  22. toukokuuta 2021
Isäntä
Tapahtumapaikka:  Rotterdam Ahoy, Rotterdam,   Alankomaat
Juontaja(t):  Chantal Janzen Edsilia Rombley Jan Smit Nikkie de Jager
Isäntämaan toimittaja:  AVROTROS  Nederlandse Publieke Omroep (NPO)   Nederlandse Omroep Stichting (NOS)
Avajaisnumero:  Semifinaali 1: ”Feel Something”: Duncan Laurence Semifinaali 2: ”Forward Unlimited”: Redo & Eefje de Visser Finaali: Pieter Gabriel: "Flag Parade Remix"
Väliaikanumero:  Semifinaali 1: ”The Power of Water”: Davina Michelle & Thekla Reuten Semifinaali 2: ”Close Encounter of a Special Kind”: Balettitanssija Ahmad Joudeh & BMX-pyöräilijä Dez Maarsen Finaali:  ”Rock the Roof”: Lenny Kuhr, Teach-In, Getty Kaspers, Sandra Kim, Helena Paparizou, Lordi, Måns Zelmerlöw ”Music Binds Us”: Afrojack, Glennis Grace, Wulf ”Arcade” ja "Stars": Duncan Laurence ”The Human Countdown”
Osallistujat
Osallistujien määrä:  39
Palaavat maat:   Bulgaria  Ukraina
Vetäytyvät maat:   Armenia  Montenegro  Unkari  Valko-Venäjä
Äänestys
Voittaja:   Italia "Zitti e buoni"
Nolla pistettä saaneet:   Iso-Britannia  Saksa (yleisöäänet)  Alankomaat (yleisöäänet)  Espanja (yleisöäänet)
Osallistujakartta

   Maat, jotka pääsivät finaaliin vuonna 2021   Maat, jotka eivät päässeet finaaliin vuonna 2021   Maat, jotka ovat osallistuneet ennen, mutta eivät osallistuneet vuonna 2021  
Eurovision laulukilpailu · Teemasivu
 ◄ 2019 2020  2022 ► 
Eurovision laulukilpailu 2021 oli järjestyksessään 65. Eurovision laulukilpailu. Se järjestettiin Rotterdamissa Alankomaissa, jossa myös piti järjestää koronaviruspandemian vuoksi peruttu vuoden 2020 kilpailu. Kilpailu pidettiin Alankomaissa Duncan Laurencen voitettua vuonna 2019 kappaleella ”Arcade”. Kilpailun semifinaalit järjestettiin 18. ja 20. toukokuuta ja finaali 22. toukokuuta 2021.
Euroviisut järjestettiin Alankomaissa viidennen kerran. Aiemmin Alankomaat oli isännöinyt kilpailua Hilversumissa vuonna 1958, Amsterdamissa vuonna 1970 ja Haagissa vuosina 1976 ja 1980.
Vuoden 2021 kilpailuun osallistui 39 maata. Bulgaria ja Ukraina palasivat kilpailuun vuoden tauon jälkeen. Niiden oli määrä palata kilpailuun jo edellisenä vuonna, mutta ne eivät voineet tehdä niin kilpailun peruuntumisen vuoksi. Vastaavasti Montenegro ja Unkari vetäytyivät vuoden 2021 kilpailusta. Molemmilla oli aikomus vetäytyä kilpailusta jo edellisenä vuonna. Armenia oli alustavasti ilmoittanut osallistuvansa kilpailuun, mutta vetäytyi maan epävakaan tilanteen vuoksi. Valko-Venäjä diskattiin kilpailusta sääntörikkomusten vuoksi.
Kilpailun voittajaksi nousi Italian Måneskin kappaleella "Zitti e buoni” kerättyään finaalissa 524 pistettä.
Tapahtumapaikka

Vuoden 2021 kilpailu järjestettiin Rotterdamissa sijaitsevalla Rotterdam Ahoy -kongressikeskuksen Ahoy-areenalla. Areenalla on 16 000 istuinta, ja siellä on ollut lukuisia urheilutapahtumia ja konsertteja. Areenalla on järjestetty myös vuoden 2007 lasten Eurovision laulukilpailu.
Tapahtumapaikka > Isäntäkaupungin valinta

Alankomaiden kartta, jossa isäntäkaupunki Rotterdam merkitty sinisellä.
Euroviisuperinteen mukaisesti Alankomaat sai järjestettäväkseen seuraavan vuoden Euroviisut voitettuaan kilpailun vuonna 2019. 29. toukokuuta 2019 Alankomaiden televisioyhtiöt avasivat tarjouskilpailun isännöimisestä kiinnostuneille kaupungeille. Tarjouksen lähettivät viisi kaupunkia: Arnhem, 's-Hertogenbosch, Maastricht, Rotterdam ja  
Utrecht. 16. heinäkuuta kilpailussa jatkoivat enää vain Maastricht ja Rotterdam. Alankomaiden televisioyhtiö NPO vieraili molemmissa kaupungeissa ja 30. elokuuta 2019 ilmoitettiin, että vuoden 2020 Eurovision laulukilpailun isäntäkaupungiksi oli valittu Rotterdam. 18. maaliskuuta 2020 ilmoitettiin kuitenkin, että vuoden 2020 Euroviisut oli peruttu koronaviruspandemian vuoksi.
Vuoden 2020 Eurovision laulukilpailun peruuttamisen jälkeen Euroopan yleisradiounioni kävi keskustelua yhdessä alankomaisten yleisradioyhtiöiden AVROTROS:in, NPO:n ja NOS:n kanssa kilpailun järjestämisestä Rotterdamissa vuonna 2021. 23. huhtikuuta 2020 Rotterdamin kunnanvaltuusto hyväksyi suuremman budjetin sen jälkeen kun hollantilaiset tiedotusvälineet kertoivat, että kaupunki tarvitsee 6,7 miljoonaa euroa lisää kilpailun järjestämiseen.
16. toukokuuta 2020 Eurovision: Europe Shine a Light -ohjelman päätteeksi ilmoitettiin, että kilpailu järjestettäisiin Rotterdamissa.
Tuotanto

Vuoden 2021 Eurovision laulukilpailu on yhteistuotanto kolmen alankomaalaisen televisioyhtiön välillä. Nämä televisioyhtiöt ovat: Nederlandse Publieke Omroep (NPO), Nederlandse Omroep Stichting (NOS) ja AVROTROS. Kullakin televisioyhtiöllä oli oma osansa kilpailun tuotannossa. Kilpailun johtavina tuottajina toimivat Sietse Bakker ja Astrid Dutrénit. Johtavien tuottajien avustajina toimivat Emilie Sickinghe ja Jessica Stam.
Tammikuussa 2020 ilmoitettiin, että Euroviisujen virallinen valvoja Jon Ola Sand jäisi pois tehtävästään ja että uudeksi viralliseksi valvojaksi oli valittu Martin Österdahl. Ennen nimittämistään Österdahl on muun muassa toiminut vuosien 2013 ja 2016 johtavana tuottajana. Österdahl on toiminut myös Euroviisujen viiteryhmässä vuodesta 2012 vuoteen 2018.
Tuotanto > Koronaviruspandemian vaikutukset

7. toukokuuta 2020 Alankomaiden viranomaiset kielsivät kaikki joukkotapahtumat maassa siihen asti, kunnes COVID-19-rokote saataisiin valmiiksi. Alankomaiden yleisradioyhtiöt ilmoittivat arvioivansa viranomaisten päätöstä ja sen vaikutusta vuoden 2021 kilpailuun.
Vallitsevan koronaviruspandemian vuoksi, EBU yhdessä AVROTROS:in, NPO:n ja NOS:n kanssa, olivat työstäneet neljä eri vaihtoehtoa vuoden 2021 kilpailun toteutukselle. Samalla myös vahvistettiin, että vuoden 2021 Eurovision laulukilpailu järjestettäisiin tavalla tai toisella, eikä sitä peruttaisi.
Nämä neljä vaihtoehtoa ja skenaariota olivat:
Skenaario A: Euroviisut järjestetään normaalisti. Tähän sisältyy kaikki 9 show'ta kenraaliharjoituksineen, täydet katsomot ja delegaatiot sekä oheistapahtumat ympäri Rotterdamia ja sen lähialueilla.
Skenaario B: Euroviisut järjestetään pääosin normaalisti, mutta niissä noudatetaan tarkasti 1,5 metrin turvavälejä. Yleisöä rajoitetaan reilusti ja maiden delegaatiot ovat normaaleja pienempiä. Myös median edustajia on rajattu määrä. Kaikki 9 show'ta järjestetään, mutta niihin sisältyy tiettyjä rajoituksia.
Skenaario C: Skenaario C on pääosin samanlainen kuin skenaario B, mutta tämän lisäksi niiden maiden edustajat, jotka eivät pääse matkustamaan Rotterdamiin, esiintyvät kotimaansa televisiostudiosta. Esitykset lähetetään Rotterdamista. Avajais- ja väliaikanumerot esitetään livenä. Suurin osa oheistapahtumista järjestetään virtuaalisesti.
Skenaario D: Mikäli Alankomaihin määrätään sulkutila eli lockdown, Euroviisuissa ei tule olemaan yleisöä, delegaatioita eikä luultavasti oheistapahtumia Rotterdamissa. Kaikkien osallistujien esitykset kuvataan etukäteen heidän omasta kotimaastaan, mutta juonto tapahtuisi Rotterdamissa. Kaikki oheistapahtumat järjestetään virtuaalisesti. Tällainen skenaario otettiin käyttöön muun muassa vuoden 2020 Lasten Euroviisuissa.
3. helmikuuta 2021 vahvistettiin, että skenaario A oli suljettu pois, mikä tarkoitti sitä, että kilpailua ei järjestetty samalla tavalla kuin aikaisempina vuosina. Samalla myös ilmoitettiin, että kilpailun järjestäjät pyrkivät skenaarioon B pitäen samalla myös muita skenaarioita auki. Muihin skenaarioihin tehtiin lisäksi joitain muutoksia.
| 0 | 1 | 2 | 3 | 4 |
| --- | --- | --- | --- | --- |

|  |  Skenaario A (Normaali) | Skenaario B (1,5 metrin turvavälit) † | Skenaario C (Matkustusrajoitukset) | Skenaario D (Lockdown) |
Show't Ahoy Arenalla: Kyllä
| Osallistujat Rotterdamissa | Kaikki | Kaikki / Suurin osa | Ei | Ei |
| Yleisö | 100% | 0-80% | 0-80% | Ei |
| Oheistapahtumat Rotterdamissa | Kyllä | Mukautettu | Vähennetty | Ei |
| Median edustajat | 1500 paikan päällä | 500 paikan päällä 1000 virtuaalisesti | 1500 virtuaalisesti | 1500 virtuaalisesti |